b'\n_START_ARTICLE_\nMandilion\n_START_PARAGRAPH_\nMandilion, znan tudi kot Sveti Mandilion (starogr\xc5\xa1ko \xce\x86\xce\xb3\xce\xb9\xce\xbf\xce\xbd \xce\x9c\xce\xb1\xce\xbd\xce\xb4\xcf\x8d\xce\xbb\xce\xb9\xce\xbf\xce\xbd: \xce\x86gion Mand\xc3\xadlion) je prt, na katerem se je, po izro\xc4\x8dilu, v starodavni Edesi \xc4\x8dude\xc5\xbeno pojavila Jezusova podoba. Prt je prva oziroma najbolj avtevti\xc4\x8dna ikona v zgodovini kr\xc5\xa1\xc4\x8danstva in hkrati zgled za kasnej\xc5\xa1e upodabljanje Jezusa._NEWLINE_Legenda je povezana z ede\xc5\xa1kim kraljem Abgarjem, ki je zbolel in poslal Jezusu pismo, naj ga pride ozdravit. Jezus mu je odgovoril, da sam ne bo mogel priti in da ga bo namesto njega obiskal eden od njegovih u\xc4\x8dencev. Po Evzebiju Cezarejskemu ga je obiskal apostol Juda Tadej, ki je s seboj prinesel Jezusova zdravila in Abgar je \xc4\x8dude\xc5\xbeno ozdravel. V sirski knjigi Nauk Addajev, ki je bila napisana verjetno okoli leta 400, se namesto Tadeja pojavlja kraljev glasnik Ananija, ki je na prtu naslikal Jezusovo podobo._NEWLINE_Okoli leta 600 je bizantinski u\xc4\x8denjak Evgarij Sholastik omenjal Jezusovo podobo na bo\xc5\xbeanskem platnu, ki so jo me\xc5\xa1\xc4\x8dani Edese uspe\xc5\xa1no izkoristili za obrambo pred Perzijci med obleganjem leta 544. V 10. stoletju so Mandilion prenesli v Konstantinopel, kjer so ga leta 1204 v \xc4\x8detrti kri\xc5\xbearski vojni ukradli kri\xc5\xbearji. Mandilion se je kasneje pojavil v zbirki relikvij francoskega kralja Ludvika IX.. Med francosko revolucijo je za njim izginila vsaka sled._NEWLINE_Pravoslavne cerkve slavijo ikono 16. avgusta._NEWLINE_Nekateri povezujejo Mandalion s Torinskim prtom.'